Diari Oficial de la Generalitat Valenciana


Sumari del DOGV 5983, del 27-03-2009 (2009/3160)

Bases per a la provisió en propietat de dues places d'oficial de policia local.
-------------------------------------------------------------------------------

### Dades del document

Número de DOGV
:   5983

Data del DOGV
:   27-03-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/3160


Data del document
:   26-02-2009

Organisme emissor
:   Ajuntament de Montserrat

Tipus de document
:   Convocatòria

Descriptors 

:   * Montserrat
    * administració local
    * concurs administratiu

Bases per a la provisió en propietat de dues places d'oficial de policia local. [2009/3160]  
Bases específiques de la convocatòria per a la provisió en propietat, pel procediment de promoció interna, de dues places vacants d'oficial de la policia local d'aquest Ajuntament.  
1.Objecte de la convocatòria  
És objecte de la present convocatòria la provisió en propietat, pel procediment de promoció interna, per mitjà del sistema de concurs oposició, de dues places vacants d'oficial de la policia local en la plantilla d'aquest ajuntament, enquadrades en el grup C1, corresponent a l'escala d'administració especial, subescala: serveis especials, classe: policia local.  
Compreses en l'oferta d'ocupació pública de 2006 i una altra vacant de l'any 2007, d'acord amb el que disposa la Llei de la Generalitat Valenciana 6/1999, de 19 d'abril, de Policies Locals i de Coordinació de Policies Locals de la Comunitat Valenciana; Decret 88/2001, de 24 d'abril, del Govern Valencià, pel qual s'estableixen les bases i criteris generals uniformes per a la selecció, promoció i mobilitat de totes les escales i categories de les policies locals i auxiliars de policia local de la Comunitat Valenciana (DOGV núm. 3.988, de 27 d'abril de 2001); Llei de Bases de Règim Local; Reial Decret Legislatiu 781/1986, de 18 d'abril; Reial Decret 896/1991, de 7 de juny; Reial Decret 2617/1985, de 9 de desembre, Ordre de 23 de novembre de 2005, de la Conselleria de Justícia, Interior i Administracions Públiques per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic; i la resta de normes d'aplicació.  
2. Condicions de les persones aspirants  
Per a ser admeses al concurs oposició per promoció interna, les persones aspirants hauran de reunir els requisits següents:  
a) Ser funcionari de carrera, integrat en la subescala de serveis especials, classe policia local i els seus auxiliars de l'Ajuntament de Montserrat.  
b) Haver romàs, almenys, dos anys com a funcionari de carrera en la categoria immediatament inferior a l'Ajuntament de Montserrat.  
c) No patir malaltia ni defecte físic que li impedisca el normal exercici de les funcions pròpies de l'escala i categoria a què aspira, d'acord amb el quadre d'exclusions mèdiques que s'establisca per Ordre del conseller competent en matèria de policia.  
d) No trobar-se suspés ni inhabilitat per a l'exercici de funcions públiques.  
e) Estar en possessió dels permisos que habiliten per a la conducció de les classes B en condicions per a accedir al permís BTP, i que permeta la conducció de motocicletes amb unes característiques de potència que no sobrepassen els 25 kW o una relació potència/pes no superior a 0,16 kW/kg.  
f) Estar en possessió del títol de Batxiller Superior o equivalent, o tindre complides les condicions per a obtindre'l en la data en què finalitze el termini de presentació d'instàncies.  
3. Forma i termini de presentació d'instàncies i documentació annexa  
Les instàncies sol·licitant prendre part en el concurs oposició, promoció interna, s'adreçaran a l'alcaldessa presidenta de l'Ajuntament de Montserrat, i es presentaran en el Registre d'Entrada de l'Ajuntament o en la forma prevista en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
Així mateix, es podrà utilitzar la instància model que es confeccionarà pel Servei de Personal, sent facilitades en el Registre d'Entrada durant un termini de presentació d'instàncies de 20 dies hàbils, a partir de l'endemà de la publicació de l'extracte d'aquesta convocatòria en el Boletín Oficial del Estado.  
A les instàncies s'acompanyarà:  
a) Resguard de l'ingrés bancari efectuat directament o per transferència de l'import dels drets d'examen, que es fixen en 60 € per a les places d'oficial, en el compte de Bancaixa número 9333-2865-92-6953965308.  
Haurà d'acompanyar, si és el cas, resguard del gir postal o telegràfic del seu abonament, en aquest resguard haurà de fer-se constar la convocatòria a què correspon l'ingrés.  
b) Haurà d'acompanyar-se, igualment, la documentació acreditativa com a requisit obligatori i dels mèrits i certificacions al·legades per la persona aspirant. Esta documentació haurà d'unir-se junt amb la instància de sol·licitud d'admissió al concurs oposició en sobre tancat que podrà ser lacrat.  
No es tindrà en compte cap mèrit ni certificat que no s'acredite en el moment de presentació de les instàncies.  
La documentació serà tornada a les persones aspirants que no siguen seleccionades, una vegada siga ferma la resolució del procés de selecció, prèvia petició seua.  
4. Admissió de persones aspirants  
Per a ser admeses a les proves selectives, bastarà que les persones aspirants manifesten en la instància que reuneixen totes i cada una de les condicions exigides en aquestes bases, referides a la data d'expiració del termini de presentació d'instàncies, que hagen abonat els drets d'examen, i hagen aportat, si és el cas, la documentació acreditativa i la dels mèrits al·legats.  
Expirat el termini de presentació d'instàncies, mitjançant una resolució de l'Alcaldia, s'aprovarà la llista de persones aspirants admeses i excloses, la qual s'adoptarà en atenció a allò que s'ha declarat per les persones aspirants i sense perjuí d'allò que s'ha determinat en la base 10. Esta resolució, que es publicarà en el Butlletí Oficial de la Província de València, indicarà el termini de 10 dies per a esmena de defectes per les persones aspirants excloses. Així mateix, en aquest termini es podrà presentar qualsevol reclamació pertinent per les persones interessades. Els errors de fet podran esmenar-se en qualsevol moment, d'ofici o a petició de la persona interessada.  
Seran esmenables els errors de fet, assenyalats en l'article 70 de la Llei 30/1992, de Règim Jurídic Administracions Públiques i del Procediment Administratiu Comú, com són les dades personals de la persona interessada, lloc assenyalat a efecte de notificacions, data, signatura o òrgan a què es dirigeix.  
No serà esmenable, per afectar el contingut essencial de la mateixa sol·licitud del sistema selectiu, al termini de caducitat o a la carència d'actuacions essencials:  
- No fer constar que es reuneixen tots i cada un dels requisits de capacitat exigits en les bases.  
- Presentar la sol·licitud de forma extemporània, ja siga abans o després del termini corresponent.   
- La falta de pagament dels drets d'examen o el pagament parcial d'aquests.  
Si no es produïra cap reclamació, suggeriment o petició d'esmena, la Resolució provisional esdevindrà definitiva automàticament. En qualsevol altre cas, resoltes les reclamacions i esmenes, l'autoritat convocant elevarà a definitives les llistes d'admesos i exclosos mitjançant una resolució que es publicarà en el Butlletí Oficial de la Província de València i en el tauler d'anuncis de l'Ajuntament. Esta publicació servirà de notificació a efecte d'impugnacions i recursos. En la mateixa resolució s'indicarà la data, lloc i hora de començament del primer exercici així com l'ordre de crida de les persones aspirants.  
La publicació de la dita Resolució serà determinant dels terminis a efecte de possibles impugnacions o recursos.  
5. Tribunal qualificador  
5.1 El tribunal qualificador serà designat per la Presidència de la corporació i estarà compost per:  
President: a designar pel president de la corporació.  
Vocals:  
- Un representant designat per la Direcció General de la Generalitat Valenciana competent en matèria de Policia Local, qui actuarà a títol individual, no representant a aquesta.  
- Un representant designat per la Direcció General de la Generalitat Valenciana competent en matèria d'Administració Local, qui actuarà a títol individual, no representant a aquesta.  
- Un funcionari de la corporació d'igual o superior categoria, pertanyent al cos de la policia local de la Comunitat Valenciana.  
- Un funcionari de carrera designat pel president de la corporació.  
- Un assessor del tribunal en matèria de policia local designat per la Presidència de la corporació amb veu i vot.  
- Secretari: el de la corporació o funcionari designat en la seua substitució, qui actuarà a més com a vocal.  
El president de la corporació podrà nomenar com a membres del tribunal funcionaris d'altres administracions d'acord amb el principi de col·laboració i cooperació interadministrativa atenent a la professionalitat del lloc que es pretén cobrir.  
5.2 La composició del tribunal inclourà la dels respectius suplents.  
5.3 Podran nomenar-se assessors del tribunal per a les proves psicotècniques, mèdiques i d'aptitud física, així com d'assistència al Secretari.  
5.4 Totes les persones vocals hauran de ser personal funcionari que posseïsca una titulació igual o superior a la requerida per a la plaça a proveir i pertànyer al mateix grup o grups superiors. Igualment, de conformitat amb l'article 60 de la Llei 7/2007, de 12 d'abril, de l'Estatut Bàsic de l'Empleat Públic assenyala que els òrgans de selecció seran col·legiats i la seua composició haurà d'ajustar-se als principis d'imparcialitat i professionalitat dels seus membres, i es tendirà, així mateix, a la paritat entre home i dona.  
5.5 El tribunal no podrà constituir-se ni actuar sense l'assistència com a mínim de la meitat de les seues persones integrants, titulars o suplents, de manera indistinta; sent sempre necessària la presència del seu president i secretari, o si és el cas, dels qui els substituïsquen i la meitat més un dels seus membres, i està facultat per a resoldre les qüestions que pogueren suscitar-se en la realització dels processos selectius, adoptant els acords necessaris per al degut ordre d'aquest en tot allò no previst en aquestes bases i per a l'adequada interpretació de les bases de cada convocatòria.  
5.6 En cada sessió del tribunal podran participar els membres titulars, i si estan absents, els suplents, sempre que s'haja fet constar en l'acta de constitució del tribunal la seua participació de forma indistinta.  
5.7 A l'efecte del que disposa el Reial Decret 462/2002, de 24 de maig, el tribunal que actua en aquesta prova selectiva tindrà la categoria segona de les arreplegades en aquell, tant de respecte de les assistències dels membres del tribunal com dels seus assessors i col·laboradors.  
5.8 Els membres del tribunal hauran d'abstindre's de participar en aquest quan concórreguen les circumstàncies previstes en l'article 28 de la Llei de Procediment Administratiu Comú; i podran ser recusats per les persones aspirants quan concórrega alguna d'estes circumstàncies, conforme amb el que disposa l'article 29 de la mateixa Llei.  
5.9 Per al millor compliment de la seua missió, els tribunals podran sol·licitar i obtindre l'assessorament, formulació i qualificació de les proves d'aptitud medicointel·lectual, físiques, idioma valencià, d'especialistes en aquelles proves que ho estimen necessari o convenient, els quals es limitaran a l'exercici de les seues respectives especialitats i col·laboraran amb els tribunals en base a exclusivament a aquestes.  
Tots els membres del tribunal amb veu i vot hauran de ser d'igual o superior grup que les places objecte d'aquesta convocatòria. La mateixa estructura per al tribunal suplent.  
5.10 Les actuacions del Tribunal poden ser recorregudes en alçada davant de l'Alcaldia, en el termini d'un mes a comptar des que aquestes es van fer públiques, d'acord amb l'article 114 i següents de la Llei de Règim Jurídic de les Administracions Públiques i del Procediment Administratiu Comú.  
5.11 Una vegada començat el procés selectiu, els resultats de cada un dels exercicis, les successives crides i convocatòries, i en definitiva qualsevol decisió que adopte el Tribunal de Selecció i que haja de conéixer el personal aspirant fins a la finalització de les proves selectives o, si és el cas, la fase de concurs, s'exposaran en el tauler d'anuncis de l'Ajuntament, i bastarà esta exposició, en la data en què s'inicie, com a notificació a tots els efectes. Així mateix s'exposarà, de forma complementària i sense caràcter oficial, en la pàgina web de l'Ajuntament . La crida per a la sessió següent d'un mateix exercici haurà de realitzar-se amb un termini mínim d'antelació de dotze hores, mentre que la convocatòria per a un exercici distint haurà de respectar un termini mínim de quaranta-vuit hores.  
6. Començament i desenvolupament de les proves  
Prèviament a l'inici de les proves, les persones aspirants aportaran un certificat mèdic oficial en què es faça constar expressament la seua capacitat per a concórrer a les proves físiques exigides per a l'accés a la categoria d'oficial, així com que no es troben impedides o incapacitades per a l'accés a la funció pública.  
L'ordre en què actuaran les persones opositores en aquells exercicis que no es puguen realitzar conjuntament, estarà determinat pel Tribunal, per mitjà de sorteig realitzat abans del seu començament.  
Les persones aspirants seran convocades en crida única, excepte casos de força major, degudament justificats i apreciats lliurement pel tribunal. La falta de presentació d'un/a aspirant en el moment de ser cridat a qualsevol de les proves obligatòries, determinarà automàticament el decaïment del seu dret a participar en el procés selectiu, per la qual cosa quedarà exclòs d'aquest. El tribunal podrà requerir les persones aspirants, en qualsevol moment, perquè acrediten la seua identitat, al fi de la qual hauran d'anar proveïts del DNI.  
Una vegada començades les distintes parts de l'exercici únic, no serà necessària la publicació dels successius anuncis de celebració de les restants parts en el Butlletí Oficial de la Província de València.  
7. Ordre d'intervenció de les persones aspirants. Identificació  
Les persones aspirants seran convocades per a cada exercici en crida única i quedaran decaigudes en el seu dret quan compareguen en els llocs de celebració de l'exercici una vegada s'hagen iniciat les proves, o per la inassistència a aquestes encara que es dega a causes justificades.  
Tractant-se de proves orals o altres de caràcter individual i successiu, el tribunal podrà apreciar les causes al·legades i admetre la persona aspirant sempre que aquestes no hagen finalitzat i la dita admissió no menyscapte el principi d'igualtat amb la resta del personal.  
8. Relació d'aprovats  
Finalitzades les proves selectives, el tribunal farà pública la relació d'aspirants aprovats, si n'hi haguera, per ordre de puntuació aconseguida, i elevarà esta relació a l'òrgan competent, remetent així mateix l'acta de l'última sessió, sense que puguen declarar que ha superat el present procediment selectiu un nombre de persones aspirants superior al de places convocades.  
9. Curs selectiu  
El tribunal formularà proposta al president de la corporació de la persona aspirant que accedeix per promoció interna que, havent superat les proves selectives i prèvia la presentació de la documentació exigida en aquestes bases, haja de realitzar el curs de capacitació de contingut teoricopràctic, i de caràcter selectiu, en l'Institut Valencià de Seguretat Pública.  
La persona aspirant proposada s'incorporarà a l'IVASP per a realitzar el primer curs que es convoque. La qualificació d'aquest correspondrà a l'IVASP.  
Superat el curs teoricopràctic en l'Institut Valencià de Seguretat Pública, es formularà pel Tribunal qualificador proposta a l'Alcaldia, amb indicació de la puntuació o qualificacions obtingudes, a l'efecte del seu nomenament. En el supòsit que la persona aspirant no supere el curs selectiu, l'IVASP comunicarà aquesta circumstància a l'Alcaldia, i la persona aspirant podrà incorporar-se al curs immediatament posterior. Si no supera aquest curs quedarà decaigut en el seu dret a participar en el procés selectiu instat, que s'entendrà acabat a l'efecte de poder convocar novament la plaça no coberta.  
Per a la realització del curs teoricopràctic, la persona aspirant serà nomenada funcionària en pràctiques i percebrà a càrrec de l'Ajuntament les retribucions que corresponguen d'acord amb les normes d'aplicació.  
10. Presentació de documents  
La persona aspirant proposada pel tribunal haurà de presentar davant de l'Ajuntament, en el termini màxim de 20 dies hàbils des que es faça pública la relació d'aprovats, els documents acreditatius de les condicions de capacitat i requisits exigits en aquestes bases, i que no hagueren sigut aportats amb anterioritat.  
La persona aspirant que tinga la condició de funcionària de carrera quedarà exempta de justificar documentalment les condicions generals que ja consten acreditades per a obtindre el seu anterior nomenament. En tot cas, haurà de presentar original o còpia compulsada del seu nomenament com a funcionari de carrera i títol acadèmic exigit.   
Si dins del termini indicat, i excepte cas de força major, no presentara l'anterior documentació, no podrà ser nomenat funcionari, i s'invalidarà l'actuació respecte d'aquest, i la nul·litat subsegüent dels actes del tribunal respecte a aquest, sense perjuí de la responsabilitat en què pogueren haver incorregut, si és el cas.   
En el cas que la persona aspirant siga exclosa per no presentar la documentació requerida, o per falsedat d'aquesta, el tribunal podrà proposar la inclusió en la llista de persones aprovades, del mateix nombre que d'excloses per anteriors causes, sempre que hagen superat les proves selectives.  
11. Nomenament  
Superades les proves de selecció, i el curs teoricopràctic, prèvia la presentació de la documentació exigida, la persona aspirant serà nomenada funcionària de carrera, i haurà de prendre possessió en el càrrec en el termini màxim de 30 dies a comptar des de l'endemà a aquell en què els siga notificat el nomenament, llevat que per l'IVASP s'establisca un altre termini màxim per a prendre possessió des de la comunicació de la qualificació obtinguda en el curs teoricopràctic.  
12. Legislació aplicable  
La convocatòria es regirà en allò no previst per aquestes bases, per la normativa bàsica estatal sobre funció pública, continguda en la Llei 30/1984, de 2 d'agost, modificat per la Llei 22/1993, de 29 de desembre, en la Llei 7/1985, de 2 d'abril, Reguladora de les Bases del Règim Local, en el Text Refós aprovat per Reial Decret Legislatiu 781/1986, de 18 d'abril, Reial Decret 896/1991, de 7 de juny.  
De forma supletòria s'aplicarà el que preveu el Reial Decret 364/1995, de 10 de març, pel qual s'aprova el Reglament General d'Ingrés del Personal al servei de l'administració General de l'Estat i Provisió de Llocs de Treball i Promoció Professional dels Funcionaris Civils de l'administració General de l'Estat, d'aplicació supletòria en l'administració Local; així com per la normativa Autonòmica Valenciana sobre Funció Pública continguda en el Decret Legislatiu de 24 d'octubre de 1995, del Govern Valencià, pel qual s'aprova el Text refós de la Llei de Funció Pública Valenciana, Decret 33/1999, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa, Llei 6/1999, de 19 d'abril, de la Generalitat Valenciana, de Policies Locals i de Coordinació de Policies Locals de la Comunitat Valenciana, Decret 88/2001, de 24 d'abril, del Govern Valencià, pel qual s'estableixen les bases i criteris generals uniformes per a la selecció, promoció i mobilitat de totes les escales i categories de les policies locals i auxiliars de policia local de la Comunitat Valenciana (DOGV núm. 3.988, de 27 d'abril de 2001), i la resta de normes d'aplicació i desenvolupament. Reial Decret 896/1991, de 7 de juny; Reial Decret 2617/1985, de 9 de desembre, Ordre de 23 de novembre de 2005, de la Conselleria de Justícia, Interior i Administracions Públiques per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic; i la resta de normes d'aplicació. Estatut Bàsic de l'Empleat Públic.  
13. Recursos  
Contra les presents bases l'acord aprovatori de les quals és definitiu en la via administrativa podrà interposar-se per les persones interessades legitimades un dels recursos següents:  
a) Amb caràcter potestatiu, recurs de reposició davant del mateix òrgan que va dictar l'acte recorregut, en el termini d'un mes, a comptar de l'endemà de la publicació de l'extracte d'aquestes en el Boletín Oficial del Estado. Si transcorreguera un mes des de l'endemà de la interposició del recurs de reposició sense que aquest haja sigut resolt, podrà entendre que ha sigut desestimat i interposar recurs contenciós administratiu, a la seua elecció, davant de la sala contenciosa administratiu del Tribunal Superior de Justícia de la Comunitat Valenciana, en el termini de sis mesos.  
b) Recurs contenciós administratiu, a la seua elecció, davant de la Sala Contenciosa Administratiu del Tribunal Superior de Justícia de la Comunitat Valenciana, dins del termini de dos mesos comptats des de l'endemà de la publicació de l'extracte en el Boletín Oficial del Estado.  
Contra tots els actes administratius definitius que es deriven de les bases podran ser interposats pels interessats els oportuns recursos en els casos i en la forma establits en la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú i en la Llei 9/1998, de 13 de juliol, Reguladora de la Jurisdicció Contenciós Administrativa (BOE núm.167 de 14.07.1998).   
Si tinguera entrada «al·legació, suggeriment, reclamació o petició de revisió» per escrit sobre la puntuació atorgada pel tribunal o una altra circumstància relativa al desenvolupament de les proves durant les 48 hores següents a la publicació de les puntuacions de cada prova o exercici, serà el tribunal el que decidisca sobre aquestes en la següent sessió, ressenyant-ho en la corresponent acta, tot això sense perjuí del que estableix aquesta base 13 respecte a la interposició de recursos, que es regirà per les normes generals sobre procediment i règim jurídic de les administracions públiques.  
14. Incidències  
El tribunal queda autoritzat per a resoldre els dubtes que es presenten, interpretar les bases d'aquesta convocatòria i prendre els acords necessaris per al bon ordre del procés selectiu.  
15. Publicació  
De les presents bases es traslladarà a l'Institut Valencià de Seguretat Pública i es publicaran en el Diari Oficial de la Comunitat Valenciana, i l'anunci de la convocatòria, en extracte, en el Butlletí Oficial de la Província de València i en el Boletín Oficial del Estado.  
16. Procediment de selecció. Promoció interna. Concurs oposició  
I. Fase d'oposició  
Primer exercici. Prova psicotècnica. Obligatori i eliminatori.  
Consistirà a superar els exercicis o proves psicotècniques aptitudinals i de personalitat que s'arrepleguen en l'annex III A, B i C.4 de l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic. La superació de dites proves en els municipis de la Comunitat Valenciana, expressament homologades per l'Institut Valencià de Seguretat Pública, tindrà una validesa d'un any des de la seua realització, i eximirà durant aquest període a la persona aspirant de tornar a realitzar-les. Aquest exercici serà qualificat com a apte o no apte.  
Segon exercici. Proves d'aptitud física. Obligatori i eliminatori.   
Consistiran a superar proves d'aptitud física que pose de manifest la capacitat per a l'exercici del lloc de treball i el contingut, i de la qual les marques mínimes seran, almenys, les següents:  
Proves físiques. Caldrà ajustar-se als següents barems en atenció a l'edat i sexe de les persones aspirants.  
Barem d'edats masculí  
Quadre d'edats 1 2 3  
Fins a 30 anys 4'20" 3,75 m 60"  
De 31 a 35 anys 4'50" 3,50 m 1'10"  
De 36 a 40 anys 5'30" 3,25 m 1'25''  
De 41 a 45 anys 10' 3,00 m 1'30"  
De 46 a 50 anys 11' 2,75 m 1'40"  
Més de 50 anys 12' 2,40 m'1 '55"  
Barem d'edats femení  
Quadre d'edats 1 2 3  
Fins a 30 anys 4'50" 3,10 m 1'10"  
De 31 a 35 anys 5'20" 2,90 m 1'20"  
De 36 a 40 anys 6'00" 2,70 m 1'35"  
De 41 a 45 anys 11' 2,50 m 1'45"  
De 46 a 50 anys 12' 2,30 m 1'55"  
Més de 50 anys 13' 2,10 m 2'10"  
Proves:  
1. Carrera de resistència 1.000 metres.  
2. Saldo de longitud en carrera.  
3. Natació 50 metres.  
La qualificació d'aquest exercici serà d'apta o no apta, havent de superar com a mínim dos de les tres proves per a ser declarada apta.  
La superació d'aquesta prova tindrà una validesa de quatre anys des de la seua realització, amb independència de l'edat de l'aspirant, quedant exempts de realitzar-la aquells que, en tal període, l'hagen superat.  
La valoració de les proves d'aptitud física en les proves de bot es realitzarà mesurant la distància efectiva.  
Tercer exercici. Qüestionari. Obligatori i eliminatori.  
Consistirà a contestar correctament per escrit un qüestionari d'un mínim de 50 preguntes i màxim de 75 preguntes, amb quatre respostes alternatives, una d'elles certa, en un temps màxim d'una hora i trenta minuts sobre els temes relacionats en els grup I a IV, ambdós inclusivament, de l'annex IV del temari. Per a la correcció d'aquesta prova es tindran en compte, en tot cas, les respostes errònies.  
La qualificació d'aquest exercici serà de 0 a 10 punts, havent d'obtindre's una qualificació de 5 punts per a superar-lo.  
Quart exercici. Exercici pràctic. Obligatori i eliminatori.  
Consistirà en la realització d'un exercici escrit, amb una duració màxima d'una hora, que fixarà el tribunal abans de la seua realització, que versarà sobre el desenvolupament d'un supòsit policial sobre les activitats, funcions i serveis propis de l'ocupació a què s'opta, així com, si és el cas, sobre la redacció de documents policials. Es valorarà la claredat i exposició de totes les actuacions i mesures que hagen d'adoptar-se en relació amb el supòsit plantejat. Es podrà acompanyar o fixar sobre pla que aporte el tribunal les actuacions policials. La qualificació d'aquest exercici serà de 0 a 10 punts havent d'obtindre's un mínim de 5 punts per a superar-lo.  
Cinqué exercici. Coneixement del valencià. Obligatori i no eliminatori.  
Exercici consistent a traduir del valencià al castellà i viceversa, un text proposat pel tribunal, en un temps a determinar. Aquest exercici es qualificarà de 0 a 4 punts i no serà eliminatori.  
Sisé exercici. Reconeixement mèdic.  
Consistirà a superar un reconeixement mèdic, d'acord amb el quadre d'exclusions mèdiques que s'arrepleguen en l'annex II.B de l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'estableixen els criteris mínims per a la selecció dels Policies Locals de la Comunitat Valenciana en les proves físiques, psicotècniques i reconeixement mèdic. La superació d'aquesta prova, homologada expressament per l'Institut Valencià de Seguretat Pública, tindrà una validesa d'un any des de la seua realització, quedant exempts de realitzar-la aquells que, en aquest període, l'hagen superat, sempre que no es produïsquen malalties o indisposicions que, a juí del tribunal mèdic, justifiquen tornar a passar-la. Es qualificarà d'apte i no apte.  
Seté exercici. Desenvolupament del temari. Obligatori i eliminatori.  
Consistirà a desenvolupar per escrit durant un temps màxim d'una hora i trenta minuts i mínim d'una hora, dos temes triats per la persona aspirant de quatre extrets per sorteig, dels grups primer a quart, ambdós inclusivament, que componen el temari. Aquests temes seran llegits en sessió pública davant del Tribunal, que podrà formular les preguntes o aclariments que sobre ells estime oportuns. Es valorarà la claredat d'idees i el coneixement sobre els temes exposats.  
La qualificació d'aquest exercici serà de 0 a 10 punts, i per a superar l'exercici s'haurà d'obtindre un mínim de 5 punts.  
Vuité exercici. Temes locals. Obligatori i no eliminatori.  
Consistirà en l'exposició per escrit d'un tema de què componen el grup V en un temps màxim d'una hora i mínim de quaranta-cinc minuts, valorant-se els coneixements exposats, la claredat en l'exposició, neteja, redacció i ortografia, que, en tot cas serà llegit per la persona aspirant en sessió pública davant del tribunal. La qualificació d'aquest exercici serà de 0 a 5 punts.  
La valoració dels exercicis de desenvolupament del temari s'efectuarà per mitjà de l'obtenció de la mitjana aritmètica de cada un dels membres del tribunal de selecció, i s'hauran de rebutjar a aquests efectes totes les puntuacions màximes i mínimes quan entre elles existisca una diferència de 4 punts o més, servint, si és el cas, com a punt de referència la puntuació màxima obtinguda. La dita diferència serà de 2 punts quan es tracte de valorar els temes locals.  
II. Fase de concurs  
Finalitzada la fase d'oposició, es valoraran els mèrits aportats per les persones aspirants que hagen superat aquesta, d'acord amb el barem de mèrits inclòs en l'annex. Escala bàsica. Categoria oficial, de l'Ordre de 23 de novembre de 2005, de la Conselleria de Justícia, Interior i Administracions Públiques per la qual s'aprova el barem general per a la valoració dels mèrits en els concursos oposició convocats per a la selecció dels membres dels cossos de la Policia Local de la Comunitat Valenciana.   
La puntuació obtinguda en la fase de concurs se sumarà a l'obtinguda en la fase d'oposició. El total de puntuació obtinguda en la fase de concurs serà d'un màxim de 40% de la puntuació total màxima possible de concurs oposició.  
Temari per a oficial  
Grup I. Dret constitucional i administratiu  
Tema 1. La Constitució espanyola de 1978. Estructura, contingut i principis bàsics. Reforma de la Constitució.  
Tema 2. Organització política de l'Estat espanyol. Classe i forma d'Estat. Organització territorial de l'Estat. La Corona: funcions constitucionals del rei. Successió i regència. La ratificació.  
Tema 3. Les Corts Generals: les Cambres. Composició, atribucions i funcionament. La funció legislativa. El poder executiu: el Govern. Relacions entre el Govern i les Corts Generals. El poder judicial. Estructura, organització i funcionament dels tribunals en el sistema espanyol.  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.  
Tema 5. Drets i deures fonamentals de la persona en la Constitució: la seua defensa i garantia. El Tribunal Constitucional i el Defensor del Poble. La suspensió dels drets i llibertats.  
Tema 6. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia.  
Tema 7. L'administració pública. La hisenda pública i l'administració tributària. El ciutadà i l'administració.  
Tema 8. El dret administratiu. Fonts. Normes no parlamentàries amb rang de llei. El reglament.  
Tema 9. El procediment administratiu. Marc jurídic. Fases del procediment. L'audiència de la persona interessada. Notificacions. El procediment sancionador administratiu. La revisió administrativa de l'acte administratiu. Procediments i límits de la revisió. Recursos administratius. El recurs contenciós administratiu.  
Tema 10. La Unió Europea: institucions. L'ordenament jurídic de la Comunitat Europea. La recepció, aplicació i control del dret comunitari a Espanya.  
Grup II. Règim local i policia  
Tema 11. El municipi: òrgans unipersonals de govern. L'alcalde. Els tinents d'alcalde. Els regidors.  
Tema 12. Òrgans col·legiats de govern. L'ajuntament ple. La junta de govern local. Òrgans consultius i participatius: les comissions informatives. Les juntes de districte.  
Tema 13. La funció pública en general i els funcionaris de les entitats locals. Organització de la funció pública local. El personal al servei de les administracions locals: concepte i classes. Drets i deures dels policies locals. Adquisició i pèrdua de la condició de funcionari.  
Tema 14. Responsabilitat dels funcionaris. Reglament de Règim Disciplinari. Incoació i tramitació d'expedients.  
Tema 15. Obligacions i competències dels ajuntaments. Les ordenances municipals: concepte i classes. Infraccions. Potestat sancionadora. Els bans d'alcaldia.  
Tema 16. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de les forces i cossos. Policia governativa i judicial.  
Tema 17. La policia local. Ordenament legislatiu de la policia local. Missions i objectius. Disposicions estatutàries comunes. Estructura orgànica i funcional.  
Tema 18. El binomi policia local-ciutadà. Principis bàsics i normes d'actuació. Suports ètics. Règim disciplinari.  
Tema 19. La legislació sobre policies locals i de coordinació de policia local de la Comunitat Valenciana. La coordinació dels policies locals. Estructura i organització dels policies locals de la Comunitat Valenciana. Règim estatutari. Drets i deures.  
Tema 20. L'Institut Valencià de Seguretat Pública. Regulació legal. Fins i funcions. La formació dels policies locals de la Comunitat Valenciana. El Registre de Policies Locals. Sistema retributiu dels policies locals de la Comunitat Valenciana. Premis i distincions.  
Grup III. Dret penal, policia administrativa i psicosociologia.  
Tema 21. El Codi Penal. Concepte d'infracció penal: delicte i falta. Les persones responsables criminalment dels delictes i les faltes.  
Tema 22. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrestos; amenaces; coaccions. Les tortures i altres delictes contra la integritat moral.  
Tema 23. Delictes contra la llibertat sexual: agressions i abusos sexuals; l'assetjament sexual; exhibicionisme i provocació sexual; delictes relatius a la prostitució. Infraccions a les disposicions de tràfic i seguretat constitutives de delicte.  
Tema 24. Delictes contra el patrimoni i l'ordre socioeconòmic: furts, robatoris, extorsió, robatori i furt de vehicles.  
Tema 25. Delictes contra l'administració pública: prevaricació i altres comportaments injustos; abandó de destí i l'omissió del deure de perseguir delictes; desobediència i denegació d'auxili; infidelitat en la custòdia de documents i de la violació de secrets. Suborn, tràfic d'influències, malversació, fraus i exaccions il·legals, negociacions i activitats prohibides als funcionaris públics.  
Tema 26. Llei Orgànica Reguladora del Procediment d'Habeas Corpus. De la denúncia i la querella. De l'exercici del dret de defensa. L'assistència d'advocat. El tractament de presos i detinguts. L'entrada i registre en lloc tancat.  
Tema 27. La policia judicial. De la comprovació del delicte i esbrinament del delinqüent. Funcions de la policia local com a policia judicial. L'atestat policial.  
Tema 28. Policia administrativa. Protecció civil. Medi ambient. Urbanisme. Patrimoni historicoartístic. Ocupació de les vies públiques. Escolarització. Espectacles i establiments públics. Venda ambulant.  
Tema 29. Els grups socials. Formació dels grups socials. Les masses i la seua tipologia. El procés de socialització.  
Tema 30. La delinqüència. Models explicatius i factors. Els comportaments col·lectius. Comportament en desastres. Efectes i conseqüències dels desastres. Reacció davant de situació de desastre.  
Tema 31. El comandament. Concepte. Qualitats. Trets (integritat, competència, energia, autoritat, confiança en si mateix, iniciativa, decisió...). Regles bàsiques per a l'exercici del comandament. Activitats més característiques del comandament.  
Tema 32. Característiques del comandament. Funcions del comandament (planificar, executar, organitzar, coordinar...). Estils de manar. Aspectes que distingeixen el bon cap. Metodologia del comandament. Tècniques de direcció. El factor temps. Selecció de tasques. Utilització de mitjans. Horaris i programes. Relació comandament-subordinat. Les reunions.  
Tema 33. Presa de decisions. El procés de decisió. Graella de direcció. Poder i autoritat. Tècniques per a controlar situacions difícils. Responsabilitat del comandament. Com a representant del comandament director. Com a instructor. Com a tècnic. Com a administrador. Deures per raó de càrrec amb els subordinats. Deures amb la seua organització.  
Grup IV. Policia de trànsit i circulació  
Tema 34. El trànsit i la seguretat vial: concepte i objectius. L'home com a element de seguretat vial. Els conductors. Els vianants. El vehicle. Les vies.  
Tema 35. La normativa sobre trànsit, circulació de vehicles de motor i seguretat vial: la Llei de Bases i el seu text articulat. Tipificació de les principals infraccions. Infraccions de trànsit que constitueixen delicte. El Codi de Circulació i els seus preceptes encara vigents.  
Tema 36. El Reglament General de Circulació. Estructura. Principals normes de circulació.  
Tema 37. El Reglament General de Conductors. Normes generals. Classes dels permisos de conduir i els seus requisits. Validesa. Equivalències.  
Tema 38. Reglament General de Vehicles. Normes generals. Categories. Les seues condicions tècniques. La Inspecció Tècnica de Vehicles. Assegurança obligatòria de responsabilitat civil. Infraccions i diligències policials.  
Tema 39. Reglament del Procediment Sancionador en Matèria de Trànsit. Fase del procediment i contingut. Mesures cautelars: immobilització de vehicles. Retirada de vehicles de la via.  
Tema 40. El transport. Classes de transport. Servei públic de viatgers i servei públic de mercaderies o mixt. El servei privat. Transport escolar i de menors. Transport de mercaderies perilloses.  
Tema 41. Alcoholèmia. Legislació aplicable. Taxes d'alcoholèmia. Normes d'aplicació per a les proves reglamentàries. Infraccions i diligències policials.  
Tema 42. Els accidents de trànsit: concepte i consideracions prèvies. Les seues causes, classes i fases. Actuacions de la policia local en accidents de trànsit: d'urgència i tecnicoadministratives.  
Tema 43. Òrgans competents en matèria de trànsit i seguretat vial. El Consell Superior de Trànsit. Especial consideració de les competències municipals.  
Grup V: Temes locals  
Tema 44. Organització política i administrativa de l'Ajuntament de Montserrat.  
Tema 45. Toponímia. Principals avingudes i carrers de Montserrat. El terme municipal de Montserrat.  
Tema 46. Història local. Demografia i població de Montserrat.  
Montserrat, 9 de febrer de 2009.- L'alcaldessa: Laura Sanjuán Campos.  
Diligència: Per a fer constar que les presents bases per a cobrir en propietat dues places d'oficial de la policia local, escala d'administració especial, subescala serveis especials, classe policia local, han sigut aprovades per acord de la Junta de Govern Local del dia 26 de febrer de 2009 (per delegació de l'Alcaldia núm. 507, de 27 de juny de 2007 i acceptació d'aquesta el dia 6 de juliol de 2007).   
Montserrat, 26 de febrer de 2009.- El secretari: José Mª Camí Orrit.